
Capitolul 1 


ATACURILE TERORISTE DE LA PARIS 
Mirela ATANASIU 


Franţa s-a dovedit a fi extrem de vulnerabilă în faţa terorismului în special în acest an în 
care cele mai multe atacuri în lumea occidentală s-au raportat ca având loc în această țară. Statul 
francez are o istorie destul de complicată când vine vorba de terorismul politic. Nu a trecut o 
generaţie care să nu simtă teroarea unor astfel de acte. 

Termenul „terorism” în sine a fost inventat în urma Revoluţiei din 1789 pentru a descrie 
campanie sângeroasă a guvernului împotriva revoluționarilor’. La începutul anilor 1960, actele 
teroriste erau legate de războiul algerian de independenţă. Frontul Algerian de Eliberare 
Naţională a inițiat atacuri armate pe teritoriul francez asupra poliției, oficialilor şi a civililor 
francezi. În anii `70 - "80, radicali de stânga precum Action Directe’ au comis atacuri violente în 
Paris. 

Terorismul islamist a renăscut în Paris în anii '90, în contextul războiului civil din 
Algeria. Groupe Islamique Armee (GIA) a comis atacuri pe teritoriul francez pentru a impulsiona 
campania politică şi a pedepsi Franța pentru trecutul său imperial. 

Acest tip de terorism a devenit şi mai fervent după momentul 9/11 din 2001 din SUA, iar 
agenda politică a radicalilor a devenit din ce în ce mai difuză. Acest fapt se observă comparând 
scopurile politice ale Al Qaeda şi ale Statului Islamic (SI). Pe când Al Qaeda îşi constituise 
scopuri precise precum retragerea forţelor americane din Arabia Saudită sau schimbarea 
regimului politic în statele Golfului Persic sau ale Orientului Mijlociu” de exemplu, în 2014, IS 
îşi propune scopuri utopice precum cel declarat de Abu Muhammad al-Adnani care îndeamnă la 
uciderea tuturor necredincioşilor indiferent dacă sunt americani sau europeni „mai ales a celor 
francezi care sunt duşmănoşi şi murdari”, dar şi a necredincioşilor australieni sau canadieni, 


inclusiv uciderea cetăţenilor țărilor care au intrat în coaliția împotriva SI. Aşadar, ideologia lor 


! Terrorist violence has a long history in France, 8 ianuarie 2015, disponibil online la: 


http://www.historytoday.com/ chris-millington/terrorism-france, accesat la 26.11.2015. 

? Chronique des actes terroristes d'Action Directe, disponibil online la: http://le.raid.free.fr/action-direct.htm, 
accesat la 26.11.2015. 

* The Erik Castren Institute of International Law and Human Rights, Indirect Responsibility for Terrorist Acts. 
Redefinition of the Concept of Terrorism Beyond Violent Acts, Martinus Nijhoff Publishers, Leiden, the Netherlands, 
2010, p. xxx. 

* Abu Muhammad al-Adnani, Indeed Your Lord Is Ever Watchful, 22 September 2014, disponibil online la: 
https://pietervanostaeyen.wordpress.com/2014/09/25/abu-muhammad-al-adnani-ash-shami-indeed-your-lord-is- 
ever-watchful, accesat la 02.12.2015. 


împarte lumea în două, a „credincioşilor” şi a „necredincioşilor”, iar toţi cei „necredincioşi” 
trebuie suprimaţi indiferent de mijloacele folosite. 

Cu predilecție în ultimii doi ani, auto-proclamatul Stat Islamic (IS) s-a ridicat 
împrumutând tactici de la naziştii germani şi Al Qaeda. Astfel, în ianuarie 2015, trupele kurde au 
lansat un atac care a pătruns liniile Statului Islamic din nordul Irakului. În răspuns, grupul 
jihadist a trimis 14 cisterne armate şi umplute cu explozibil pentru a lansa un contra-atac. 
Această acţiune, care a fost deturnată de la distanţă cu ajutorul aviaţiei şi forțelor terestre de către 
coaliția condusă de americani, a demonstrat măsura spiritului de sacrificiu până la executarea de 
măsuri tactice suicidale?. Aşadar, ei consideră că cea mai bună apărare este contra-atacul. O altă 
tactică utilizată de luptătorii IS este aceea denumită de occidentali „insurgență comutată”, 
caracterizată de faptul că radicaliştii locuiesc în satele din jurul unei zone urbane dar „fac 

naveta” în fiecare zi contribuind la luptele ce se desfăşoară în teatrul de război urban. Aceste 
două tactici erau caracteristice nazismului. 

Pe de altă parte, recent, IS şi-a schimbat tactica operațională preluând modalități de 
acțiune din manualul de luptă al Al Qaeda, de exemplu: detaşarea unor locotenenți de încredere 
pentru a pregăti acțiuni de amploare coordonate împotriva Occidentului. Atacurile din Paris au 
fost cea mai vizibilă manifestare a acestei noi abordări. 

Acest an a surprins Parisul, în special, cu o multitudine de atacuri teroriste antisemite 
executate de jihadişti rezultând un total de 146 morţi”. Printre acestea au fost atacul armat asupra 
sediului revistei satirice „Charlie Hebdo” în Paris”, focurile de armă asupra unei magazin 
evreiesc din Paris€, şi cele mai de ecou, cele din 13 noiembrie 2015, când au avut loc o serie de 
acțiuni coordonate în diferite locuri din Paris. Atacurile au avut coordonate în valuri şi metodele 
utilizate au fost diverse. 

În primul val, doi sinucigaşi şi-au detonat explozibilul în apropiere de Stade de France”, 
unde avea loc un meci de fotbal Franţa — Germania, la care asistau 80.000 spectatori şi 


preşedintele francez Francois Hollande. Prima explozie a avut loc la intrarea D în stadion, a doua 


` Robert Beckhusen, This Is Scary — Islamic State's Tactics Are Really Similar to Nazi Germany's. The jihadi 
group is obsessed with attacking even when it's losing, 3 mai 2015, disponibil online la: https://medium.com/war-is- 
boring/this-is-scary-islamic-state-s-tactics-are-really-similar-to-nazi-germany-be13d868b7b04%.7csly26sf, accesat la 
01.12.2015. 

é Terror attacks and arrests in Western Europe, 16 noiembrie 2015, disponibil online la: 
http://www.economist.com/ blogs/graphicdetail/2015/1 1/daily-chart-10, accesat la 26.11.2015. 

7 Dan Bilefsky, Maia de la Baume, Terrorists Strike Charlie Hebdo Newspaper in Paris, Leaving 12 Dead, 7 
ianuarie 2015, disponibil online la: http://Avww.nytimes.com/2015/01/08/world/europe/charlie-hebdo-paris- 
shooting.html?_r=0, accesat la 25.11.2015. 

8 Detalii la: 4 dead as French forces storm kosher supermarket, kill gunman; Charlie Hebdo terrorist brothers also 
killed, 9 ianuarie 2015, disponibil online la: http://www.timesofisrael.com/terror-onslaught-in-paris/, accesat la 
25.11.2015. 

” Stadionul naţional al Franţei situat la nord de Paris, în comuna Saint-Denis. Capacitatea sa de locuri de 81.338 
fiind al cincilea cel mai mare stadion din Europa. Vezi: http://www.stadefrance.com/fr/le-stade/histoire-valeurs. 


la intrarea H'0. Unul dintre atacatori Ahmed Almuhamed avea paşaport sirian şi venise prin 
Grecia în Franţa ca imigrant!!, cel de-al doilea, Bilal Hadfi în vârstă de 20 ani se vehiculează că 
a luptat alături de ISIS în Siria'7. O singură victimă a fost înregistrată în afară de atacatori. 

În paralel, un alt grup de teroriști a deschis focul cu arme automate asupra unor 
restaurante şi terase din zonele Bichat, Charonne şi Bataclan, situate în centrul Parisului. Astfel, 
persoane înarmate plasate într-un autovehicul au deschis din mers focul cu puşti Kalaşnikov 
asupra unui restaurant cambodgian!” şi asupra barului „Le Carrilon” înregistrându-se 15 
victime! A urmat un alt atac asupra unei pizzerii „Cosa Nostra” şi a barului „Belle Equipe” 
efectuat de aceeaşi echipă de terorişti motorizată ucigând cel puțin 24 persoane. Ulterior, 
atacatorii au fugit. 

Ibrahim Abdeslam în vârstă de 31 ani a declanşat vesta cu explozibil în faţa cafenelei 
„Comptoir Voltaire” pe Bulevardul Voltaire şi aproape de teatru Bataclan. 

Al treilea grup de persoane înarmate printre care Ismaël Omar Mostefai şi Samy 
Amimour au pătruns în sala de concerte din Bataclan şi au ucis zeci de persoane luând ostatice 
alte câteva sute". Apoi, doi dintre ei s-au aruncat în aer şi unul a fost ucis de poliţia franceză! 
S-a văzut ulterior, că cel puțin unul dintre terorişti a fost un parizian care a fost pe o listă de 
supraveghere timp de cinci ani, dar nu a fost suficient de atent monitorizat pentru a fi oprit 
înainte de a luat parte la atacul criminal. Ultimul atac a avut loc la 300 m de „Stade de France” 
lângă un „Mc Donalds” şi a fost efectuat de Ibrahim Abdeslam, un cetăţean francez ce locuia în 
Belgia, care a detonat o vestă cu explozibil. 

La Bataclan, în momentul declanşării atacului armat, atentatorii au strigat „Francois 

Hollande nu trebuia să intervină în Siria!”. Ulterior, reprezentanţi ai grupului terorist Statul 


Islamic au confirmat că atacurile simultane din Paris au fost un răspuns la loviturile aeriene 


10 http:/Awww.dailymail.co.uk/news/article-33 19244/Video-reveals-horrific-moment-terrorists-opened-fire-crowd- 


music-fans-Bataclan-killing-89-people-shows-musician-hiding-drums-escape.html 
'! Inside the theatre of terror: First picture from inside Bataclan shows aftermath of Jihadi attack as video emerges 
of the moment gunmen opened fire and terrified musician hid behind his drums, 16 noiembrie 2015, disponibil 
online la: http://Awww.dailymail.co.uk/news/article-33 19244/V ideo-reveals-horrific-moment-terrorists-opened-fire- 
crowd-music-fans-Bataclan-killing-89-people-shows-musician-hiding-drums-escape.html, accesat la 02.12.2015. 
"2 Inside the theatre of terror: First picture from inside Bataclan shows aftermath of Jihadi attack as video emerges 
of the moment gunmen opened fire and terrified musician hid behind his drums, 15 noiembrie 2015, disponibil 
online la: http://www.dailymail.co.uk/news/article-33 19244/V ideo-reveals-horrific-moment-terrorists-opened-fire- 
crowd- -music-fans-Bataclan-killing-89-people-shows-musician-hiding-drums-escape.html, accesat la 02.12.2015. 

In Paris, a Cambodian Restaurant Caught in the Attack, disponibil online la: 
http://www.voacambodia.com/content/in-paris-a-cambodian-restuarant-caugh-in-the-attack/3060243.html 
14 http://www.dailymail.co.uk/news/article-33 19244/Video-reveals-horrific-moment-terrorists-opened-fire-crowd- 
music-fans-Bataclan-killing-89-people-shows-musician-hiding-drums-escape.html 
'5 Cronologie: Principalele atacuri teroriste comise în Franţa în ultimii ani, 14 noiembrie 2015, disponibil online 
la: http://hwww.mediafax.ro/externe/cronologie-principalele-atacuri-teroriste-comise-in-franta-in-ultimii-ani- 
14885882, accesat la 25.11.2015. 
'* The Expanding Web of Connections Among the Paris Attackers, 26 noiembrie 2015, disponibil online la: 
http://ww.nytimes.com/interactive/2015/11/15/world/europe/manhunt-for-paris-attackers.html, accesat la 
03.12.2015. 


împotriva luptătorilor SI. Într-un mesaj video, un reprezentant al SI arăta că „Franţa şi 


17 9 at 
”. In aceeaşi notă, apare 


susținătorii săi vor rămâne o prioritate în lista țintelor Statului islamic 
şi un mesaj de pe Youtube’, care numeşte coaliția antiteroristă ca fiind „Coaliția diavolului” 
constituită din „infideli”, incluzând 60 de state în această listă printre care şi unele care nu au 
acordat sprijin financiar, militar sau informatic împotriva terorismului precum: Republica 
Moldova, Cehia, Polonia, Ucraina, Lituania. Nu este de neglijat faptul că printre aceste state este 
enumerată şi România. 

De fapt, atacurile de la Paris au fost atacuri asupra unor elemente ale culturii occidentale 
precum fotbalul, muzica, gastronomia, arta şi tipul de consumerism în care fiecare dintre 
occidentali se recunoaşte. Oameni din 19 de naţiuni au murit în aceste atacuri, unii fiind 
musulmani francezi sau străini. 

După instaurarea stării de urgență în urma atentatelor de la Paris soldate cu 130 de morţi 
şi peste 350 de răniţi, Poliţia franceză a efectuat 1.233 de percheziţii, care au dus la arestarea a 
165 de persoane şi la confiscarea a 230 de arme”. Ceea ce este cu adevărat îngrijorător este 
faptul că în atacurile teroriste din Franţa au fost implicaţi cel puţin 5 cetăţeni francezi”, ceea ce 
indică faptul că radicalizarea propriilor cetățeni este unul cele mai mari amenințări la adresa 
securităţii Franţei. De fapt, considerăm că acestea au ca sursă şi tensiunile vechi de natură etnică 
din acest stat. Numai că temerea este că toate statele care au o componență etnică neomogenă pot 
întâmpina, la un moment dat, aceeaşi problemă. 

Controale inopinate au avut loc peste tot în Franţa, inclusiv Calais, Grenoble, Lyon şi 
Toulouse. Cinci persoane au fost arestate în timpul a 150 raiduri şi un lansator de rachete a fost 
confiscat. Ulterior, a început căutarea celui considerat ca fiind organizatorul atacului în persoana 
lui Abaaoud Abdelhamid de 27 ani din Belgia care a trăit în cartierul Molenbeek din Bruxelles. 
Se presupunea că s-a mutat în Siria şi de acolo a pus la cale atacul. El este suspectat că a fost 
liderul unei sucursale din Statul Islamic în Siria numit Katibat al-Libi Battar al, care îşi are 
originile în Libia. Numele lui a mai fost legat de o serie de alte comploturi în 2015, inclusiv unul 


dejucat în ianuarie în estul Belgia, în care doi dintre acoliții săi au murit, un al complot în luna 


1! World mourns, shows solidarity, tightens security after Paris attacks, 14 noiembrie 2015, disponibil online la: 
http:/hwww.euractiv.com/sections/global-europe/world-mourns-shows-solidarity-tightens-security-after-paris- 
attacks-3 19488, accesat la 25.11.2015. 

15 "Islamic state” including Moldova in the number of enemies, 25 noiembrie 2015, disponibil online la: 
http://newsmaker.md/rus/novosti/islamskoe-gosudarstvo-vklyuchilo-moldovu-v-chislo-vragov-20119, accesat la 
26.11.2015. 

'9 Atentate la Paris: Peste 1.200 percheziții, soldate cu 165 de arestări şi 230 de arme confiscate, 24 noiembrie 
2015, disponibil online la: http://www.agerpres.ro/externe/201 5/1 1/24/atentate-la-paris-peste-1-200-perchezitii- 
soldate-cu- 1 65-de-arestari-si-230-de-arme-confiscate-19-25-41, accesat la 25.11.2015. 

2 Josh Horwitz, Heather Timmons, At least five of the Paris attack suspects were French nationals, 16 noiembrie 
2015, disponibil online la: http://gz.com/550862/at-least-four-of-the-paris-attack-suspects-were-french-nationals/, 
accesat la 21.11.2015. 


aprilie de atacare a unei biserici într-o suburbie din Paris şi un atac în august la bordul unui tren 
de mare viteză ce circula prin Paris”!. Ulterior, în presa internaţională, pe baza declaraţiilor unui 
expert francez recunoscut în contra-terorism Jean-Charles Brissard”? au apărut dubii cu privire la 
capacitatea acestuia de a organiza un astfel de atac. Totuşi, nu există confirmări sau infirmări a 
niciuneia dintre variante, ancheta fiind încă în desfăşurare. 

Ceea ce este cert, la momentul de față”, este că Bilal Hadfi, un alt participant la seria de 
atacuri din Paris, menținea contactul prin intermediul Facebook cu membrii filialei din care 
făcea parte şi Abaaoud Abdelhamid. Ibrahim Salah şi Abdeslam, care sunt frați, au trăit în 
vecinătatea lui Abaaoud în cartierul Molenbeek din Bruxelles, cunoscut ca un refugiu pentru 
extremişti. Cel de-al cincilea atacator, Ismaël Omar Mostefai se cunoştea cu Abaaoud. De 
asemenea, Hasna Aitboulahcen, verişoara lui Abaaoud şi Jawad Bendaoud sunt suspectați că l-a 
ajutat pe Abaaoud să găsească după atacuri o locuinţă într-o suburbie din Paris”. Din cei 
suspectați ca fiind implicaţi în atac, doi sunt încă în libertate - Salah Abdelslam care a închiriat 
vehiculul Volkswagen Polo cu care teroriştii au dat atacul la sala de concerte Bataclan din Paris, 
unde au fost ucise 90 de persoane şi Mohamed Abrini. 

Marile oraşe europene sunt vulnerabile la atacuri teroriste, dar totuşi rezistente la acestea. 
Ceea ce a făcut situația mult mai dificil de gestionat a fost momentul istoric sensibil pentru 
întreaga Europă, al găzduirii refugiaților sirieni. Această criză trebuia deja gestionată şi pe acest 
fundal s-au exercitat atacurile din 13 noiembrie 2015 din Franţa, ceea ce a creat un moment de 
panică în viața comunităţii internaționale. 

Pe acest fundal, gradul de alertă cu privire la atacurile teroriste a fost ridicat la toate 
statele din regiune. Franţa a fost prima care a considerat actele teroriste din 13 noiembrie ca fiind 
un act de război şi a trecut la nivel ridicat de alertă teroristă declarând situația de urgență 
națională şi închizându-şi granițele în faţa străinilor. Regatul Unit al Marii Britanii şi-a ridicat 

gradul de alertă antiteroristă la nivelul „Sever”” pentru Irlanda de Nord şi „Moderat” pentru 


Marea Britanie. 


?l The Expanding Web of Connections Among the Paris Attackers, 26 noiemnbrie 2015, disponibil online la: 
http://ww.nytimes.com/interactive/2015/1 1/15/world/europe/manhunt-for-paris-attackers.html, accesat la 
03.12.2015. 

* John Rosenthal, The Dubious “Mastermind”: Abdelhamid Abaaoud and the Paris Attacks, 2 decembrie 2015, 
disponibil online la:  http://www.geopoliticalmonitor.com/the-dubious-mastermind-abdelhamid-abaaoud -and-the- 
paris-attacks/, accesat la 03.12.2015. 

3 4 decembrie 2015. 

The Expanding Web of Connections Among the Paris Attackers, disponibil online la: 
http:/Avww.nytimes.com/interactive/201 5/1 1/15/world/europe/manhunt-for-paris-attackers.html 

* Serviciul MI5 britanic arată că în conformitate cu acest nivel, un atac terorist este foarte posibil a se întâmpla. A 
se vedea: What is the Current National Threat Level?, pe larg la: https://www.mi5.gov.uk/home/about-us/faqs- 
about-mi5/what-is-the-current-national-threat-level.html, accesat la 03.12.2015. 


După ce atacurile teroriste din Paris au fost legate de un grup de atacatori care au 
organizat acțiunile din Bruxelles, autoritățile belgiene au ridicat nivelul de alertă antiteroristă la 


maxim ca urmare a identificării unei „ameninţări grave şi iminente cu un atac similar precum cel 

din Franța”. Drept urmare, s-au stabilit măsuri stricte de securitate şi s-au mobilizat forțe 


militare de o amploare egalată de cele luate în cel de-al Doilea Război Mondial în această 
regiune. După ce au avut loc o serie de percheziții şi arestări ale unor persoane care au intrat în 
contact cu cei care au participat la atacurile din Paris, după 4 zile de alertă maximă, autoritățile 
au scăzut nivelul de alertă cu o treaptă. 

La nivel de discurs politic, preşedintele francez şi prim-ministrul englez au început să 
folosească referindu-se la auto-denumitul Stat Islamic cu acronimul Daesh adaptat de la numele 
arab al organizației (Dawlat Al-Islamiyah f'al-Irak w Belaad al-Sham), care este similar cu un alt 
cuvânt arab - das - care înseamnă „a călca în picioare” sau „a strivi”, care sună peiorativ pentru 
terorişti. Termenul Daesh era propus de ministrul de externe francez Laurent Fabius” încă de 
anul trecut, acesta subliniind că organizaţia este doar un promotor al terorismului, şi nu un stat, 


iar „folosirea termenului de Stat Islamic estompează diferenţele dintre Islam, musulmani şi 


islamişti”2%. 


Imediat după atacuri, comunitatea internațională şi-a exprimat consternarea în legătură cu 
acestea. Preşedintele Franţei, Francois Hollande, numea atacurile din Paris ca fiind un „act de 
război”, făcând în acelaşi timp apel la unitate în Europa şi restul lumii în lupta împotriva 


teroriştilor Statului Islamic. Preşedintele Obama îl numea „un atac asupra umanității pe 

ansamblu şi împotriva valorilor universale pe care le împărtăşim”"“. Preşedintele rus Vladimir 


Putin a declarat că atacurile au fost „cea mai recentă mărturie a esenței barbare a terorismului 

care reprezintă o provocare pentru civilizația umană” . Prim-ministrul cambodgian Hun Sen s-a 


alăturat liderilor mondiali oferind sprijinul pentru „prevenirea şi abolirea completă a tuturor 


formelor de terorism împotriva umanităţii”! Preşedintele Siriei, Bashar al-Assad a denunțat 


„actul sălbatic de teroare” pe care „Siria îl îndură de peste cinci ani” şi a declarat că atacurile au 


% Brussels Terror Alert Raised Amid ‘Imminent’ Threat of Attack, 21 noiembrie 2015, disponiibl online la: 
http://rww.wsj.com/articles/belgium-lifts-terror-alert-to-highest-level-in-brussels- 1448097741, accesat la 
03.12.2015. 
” France says the name "ISIS" is offensive, will call it 'Daesh' instead, 17 septembrie 2015, disponibil online la: 
http://theweek.com/speedreads/446139/france-says-name isis-offensive-call-daesh-înstead 

Idem. 
? The White House, Office of the Press Secretary, Honoring the victims of the attack in Paris, France by the 
President of the United States of America. A Proclamation, 15 noiembrie 2015. 
* World leaders react to ‘barbaric’ Paris attacks, 15 noiembrie 2015, disponibil online la: 
http://www.france24.com/ en/20151114-paris-attacks-world-reactions-france-terrorism-hollande-putin-obama, 
accesat la 03.12.2015. 
In Paris, a Cambodian Restaurant Caught in the Attack, disponibil online la: 
http://www.voacambodia.com/content/in-paris-a-cambodian-restuarant-caugh-in-the-attack/3060243.htm1 


fost un rezultat al politicii franceze în Siria”. Aşadar, majoritatea oficialităților lumii şi-au 
exprimat într-o formă sau alta consternarea pentru acest tip de acțiune pe care Robert Cooper îl 
numea ca fiind o luptă în care „non-statul atacă statul”"”. 

Recrudescenţa atacurilor teroriste din 13 noiembrie 2015 pe care şi le-a asumat grupul 
terorist auto-proclamat IS l-a determinat pe amiralul James Stavridis, fostul Comandant al 


Comandamentului Suprem Aliat al NATO să declare că sunt „de nivelul celor de la 11 


Septembrie 2001 executate asupra World Trade Center”. Alte voci susţin că acest atac a fost 

cel mai grav executat în Franța de după al Doilea Război Mondial". Grupul „Anonymous 
constituit din experți IT declară război IS după atacurile de la Paris. De asemenea, mega-atacul 
de la Paris schimbă, pe termen scurt, natura dezbaterii internaționale asupra viitorului Siriei. 
Occidentul îşi doreşte distrugerea Statului Islamic şi răsturnarea regimului lui Assad. 

Ceea ce este relevant este că acesta constituie cel mai mortal atac asupra Europei de după 
atentatele cu bombă de la Madrid din 2004 care reliefează capacitatea Statului Islamic de a lovi 
în inima Europei şi dificultatea monitorizării mişcărilor extremiste mobilizate de intenții ucigaşe. 

Atacurile teroriste inițiate la Paris în 2015 reprezintă o provocare nu la adresa indivizilor, 
a cetățenilor francezi de rând, cât o modalitate de contestare a gândirii liberale occidentale 
manifeste în state precum Franța. Totuşi, reacțiile islamofobe de răspuns precum cele de după 
Charlie Hebdo s-au înmulţit. Mai mult de 220 de acte anti-musulmane au fost înregistrate în 
primul trimestru al anului 2015, o creştere de şase ori față de aceeaşi perioadă a anului 
precedent”. Incidentele au inclus atacuri violente şi distrugerea de locuri de cult musulmane. 
Probabil că astfel de acțiuni vor continua. 

Cu siguranță, atacurile au avut motivații politice. Acestea s-au petrecut cu cinci zile 
înainte ca portavionul francez „Charles de Gaulle” să navigheze spre Golful Persic pentru a 
întreprinde acțiuni împotriva statului islamic din Irak şi Siria. Franţa efectua atacuri aeriene în 


Siria încă de la sfârşitul lunii septembrie 2015. Franţa şi-a accelerat implicarea în operaţiuni 


* World leaders react to ‘barbaric’ Paris attacks, 15 noiembrie 2015, disponibil online la: http://www.france24.com/ 
en/201511 14-paris-attacks-world-reactions-france-terrorism-hollande-putin-obama, accesat la 03.12.2015. 

33 Robert Cooper, Destrămarea naţiunilor. Ordine şi haos în secolul XXI, (trad. Sebastian Huluban), Editura Univers 
Enciclopedic, Bucureşti, 2007, p. 13. 

IS attacks: 'A building crescendo' warns ex-NATO chief. 17 noiembrie 2015, disponibil online la: 
http://www.bbc.com/news/uk-34842391, accesat la 20.11.2015. 

55 Will McCants, How the Islamic State Declared War on the World, disponibil online la: 
http://foreignpolicy.com/2015/  11/16/how-the-islamic-state-declared-war-on-the-world-actual-state/, accesat la 
25.11.2015. 

* Grupul de hackeri a crescut în importanță, după o serie de atacuri cibernetice împotriva unor persoane, guverne şi 
organizaţii pe care nu le agreau, inclusiv PayPal, Mastercard şi Biserica Scientologică, dar şi multe altele. A se 
vedea pe larg: 'Anonymous' hackers declare war on Islamic State, 16 noiembrie 2015, disponibil online la: 
http://www.cnbc.com/ 201 5/1 1/16/anonymous-hackers-declare-war-on-islamic-state.html, accesat la 26.11.2015. 

37 "We Are Scared, We Are Grieving": Muslim Activist in Paris Condemns Attacks, Rising Islamophobia, 16 
noiembrie 2015, disponibil online la: http://ww.democracynow.org/2015/11/16/we_are_scared_we_are_grieving, 
accesat la 03.12.2015. 


împotriva Statului Islamic din Siria şi Irak într-un moment în care teatrul de luptă sirian devine 
din ce în ce mai aglomerat şi complicat. 

IS a explodat pe scena mondială aparent de nicăieri, devenind cel mai spectaculos şi 
misterios grup terorist. A abordat tactici, unele împrumutate, altele inventate, din dorinţa de a se 
afirma: a decapitat ostatici, a distrus cu buldozerul graniţe internaționale, a derutat armata 
irakiană instruită de americani, funcţionează ca stat care cuprinde opt milioane de oameni şi un 
teritoriu mai mare decât Regatul Unit al Marii Britanii, a comis genocid, a revitalizat sclavia, a 
distrus monumente antice, şi şi-a convins adepții, chiar pe unii neafiliați, să efectueze atacuri 
teroriste în Occident în numele său. Totuşi, în ce priveşte emergența grupării teroriste, 
considerăm că IS în sine nu prezintă încă acelaşi grad de ameninţare precum cel atins de Al- 
Qaeda în anii 2000. Nu a căpătat încă acoperire globală în sensul deținerii unei infrastructuri în 
diverse state de pe continentele lumii aşa cum este cazul al-Qaeda, aşadar are o capacitate destul 
de redusă de a efectua şi susține operaţii în afara ariei în spaţiul occidental. Totuşi, datorită 
ambiguității scopului său anti-occidental şi a valului de simpatie în creştere din partea unor 
extremişti neafiliați acestuia stabiliți în Vest, IS reprezintă o reală provocare la adresa securității 
şi valorilor occidentale. 

Mai mult, recentul aflux de refugiaţi în Europa, din state precum Siria evidenţiază riscul 
ca grupurile jihadiste să infiltreze pe unii din membrii acestora în rândul acestora în scopul 
efectuării de atacuri în Europa. Astfel, IS poate căpăta dimensiuni din ce în ce mai largi, până la 
nivel global, dacă membrii acestora se organizează pe teritoriul occidental, context în care 
fenomenul terorist poate căpăta amploare şi acţiunile care acum sunt inițiate cu prioritate de către 
extremişti puţin organizaţi pot fi mai bine planificate din teritoriul țintit. 

Imediat după momentul Paris, comunitatea internațională s-a mobilizat pentru a interveni 
militar şi mai în forță. După numai câteva ore, aproximativ 10 avioane au decolat de la o bază 
aeriană din Emiratele Arabe Unite şi au aruncat cel puţin 20 de bombe asupra unor obiective IS 
din oraşul Raqqa”, inclusiv asupra unui centru de recrutare jihadistă. Totuşi, dacă este să ţinem 
cont de analizele efectuate de RAND Corporation, până în prezent, soluția militară nu a fost una 
de succes în eliminarea grupărilor teroriste. Din studii efectuate de RAND din 1968 până în 
prezent, a rezultat că organizaţiile teroriste şi-au încetat activitatea deoarece s-au raliat procesului 


politic (43%) sau poliția locală sau serviciile de informaţii şi securitate i-au arestat sau ucis 


38 Paris terror attacks timeline: What happened where and when on night of terror and confusion in French capital, 
15 noiembrie 2015, disponibil online la: http://ww.mirror.co.uk/news/world-news/paris-terror-attacks-timeline- 
what-6830455, accesat la 01.12.2015. 

membrii (40%). Drept pentru care considerăm că efortul contra-terorist internaţional ar trebui 
să conveargă în direcția implicării de servicii de informaţii, de securitate şi a forțelor specializate 
de poliţie. 

Atacurile de la Paris executate de grupul terorist auto-proclamat ISIL (Statul Islamic) au 
modificat dramatic peisajul politic şi de securitate al întregii comunităţi internaționale. Totuşi, 
este posibil ca tocmai aceste atacuri să galvanizeze comunitatea internațională în acțiunea 
comună pentru a preveni ca astfel de atrocități să se mai repete în acest spațiu occidental ce 


promovează valorile sale - egalitate, libertate şi fraternitate. 


% Seth G. Jones, Martin C. Libicki, How Terrorist Groups End. Lessons from countering al Qa'ida, RAND 
Corporation, 2008, pp. xiii-xiv, disponibil online la: 
http://www.rand.org/content/dam/rand/pubs/monographs/2008/RAND_MG741-1.pdf, accesat la 03.12.2015. 

Capitolul 2 
ARTICOLUL 42 (7) DIN TRATATUL DE LA LISABONA ȘI 
ARTICOLUL 5 DIN TRATATUL DE LA WASHINGTON ÎN LUMINA 


EVOLUȚIILOR RECENTE ALE SECURITĂȚII EUROPENE 
Cristina BOGZEANU 


După ce a fost puternic afectată de criza economică şi financiară mondială, la un interval 
relativ scurt de timp de când economia sa a început să se redreseze, Uniunea Europeană a intrat 
într-o altă perioadă a crizelor manifestate, de această dată, în planul securităţii, inclusiv în plan 
militar, dar şi a unei crize de credibilitate a instituțiilor europene. La finele anului 2013 începea 
criza ucraineană, un şir de evenimente care au inclus o anexare teritorială în vecinătatea 
apropiată a Uniunii şi care au escaladat rapid către un veritabil război în estul Ucrainei. Mai 
mult, relațiile dintre Occident şi Federaţia Rusă au intrat în cea mai gravă criză de la sfârşitul 
Războiului Rece, discursurile, măsurile întreprinse, viziunile conturate în cele două părți 
amintind mult de anii de dinainte de implozia URSS. În aceste circumstanţe, era recunoscut 
eşecul Politicii Europene de Vecinătate, în special al componentei Parteneriatului Estic, precum 
şi al altor abordări inițiate de UE în acest sens, cum ar fi Sinergia Mării Negre. 

În perioada de apogeu a crizei ucrainene, în cursul anului 2014, un alt fenomen cu 
implicaţii serioase ridica noi provocări de securitate Uniunii Europene — amplificarea fluxurilor 
de migraţie dinspre Orientul Mijlociu către statele europene. În 2015, Europa era pusă în faţa 
necesităţii de a gestiona un val de refugiaţi extrem de amplu, ceea ce a polarizat statele europene 
în două categorii — cele care susțineau primirea acestora şi cele care îşi asumau limitele în a 
primi un număr mare de refugiaţi. 

Pe 13 noiembrie 2015, Franţa era scena mai multor atacuri atacuri teroriste coordonate, 
soldate cu sute de morți şi răniți în rândul cetăţenilor francezi, reclamate de gruparea teroristă 
ISIS. Presa internațională anunţa că, printre cei care au executat atacul se numără cetăţeni 
sirieni, care au pătruns pe teritoriul Europei cu valul de refugiați. Francois Hollande s-a adresat 
Parlamentului pe 16 noiembrie, deschizându-şi discursul astfel: „Franţa este în război” şi 
încheindu-l „terorismul nu va distruge republica, ci republica va distruge terorismului”. În acest 
context, preşedintele francez a invocat articolul 42 (7) din Tratatul de la Lisabona. Articolul, a 
cărui invocare este o premieră în istoria Uniunii Europene, are un conținut similar articolului 5 


din Tratatul de la Washington. 

Art. 42 (7) din Tratatul de la Lisabona este cel prin care se introduce clauza asistenței 
mutuale. Acesta stipulează următoarele: „în cazul în care un stat membru ar face obiectul unei 
agresiuni armate pe teritoriul său, celelalte state membre sunt obligate să îi acorde ajutor şi 


asistență prin toate mijloacele de care dispun, în conformitate cu articolul 51 din Carta 


Organizaţiei Naţiunilor Unite. Aceasta nu aduce atingere caracterului specific al politicii de 
securitate şi apărare a anumitor state membre. Angajamentele şi cooperarea în acest domeniu 
sunt conforme cu angajamentele asumate în cadrul Organizației Tratatului Atlanticului de Nord, 
care rămâne pentru statele membre ale acestei organizaţii fundamentul apărării lor colective şi 
cadrul de punere în aplicare a acesteia”. 

Articolul 42(7) ar putea, la o primă vedere, să fie asimilat ca efecte şi relevanţă articolului 
5 din Tratatul de la Washington, cel care constituie fundamentul întregii Alianțe şi conţine ideea 
securităţii colective: „Părţile consimt că un atac armat asupra uneia sau mai multora dintre ele în 
Europa sau America de Nord ar trebui să fie considerat un atac împotriva tuturor şi, prin urmare, 
consimt că, în situaţia în care are loc un asemenea atac, fiecare dintre ele, în exercițiul dreptului 
de auto-apărare individuală sau colectivă recunoscut prin articolul 51 din Carta Organizației 
Naţiunilor Unite, va sprijini Partea sau Părţile atacate, întreprinzând imediat, individual sau 
împreună cu alte Părți, acțiunile pe care le consideră necesare, inclusiv utilizarea forței armate, 
pentru a restabili şi menţine securitatea în spaţiul nord-atlantic”". 

Totuşi, forța şi efectul celor două articole citate nu este una similară, iar motivele pentru 
această stare a lucrurilor se regăsesc în diferențele dintre natura organizațiilor în care acestea au 
fost dezvoltate, în cadrul instituțional caracteristic NATO şi UE, în modul de adoptare a 
deciziilor, în forțele pe care le au la dispoziție, precum şi în semnificația conceptelor de 
securitate stabilite astfel. 

Forţa articolului 5 din Tratatul Nord-Atlantic emană, în primul rând, din natura 
organizației în care acesta funcționează — o alianţă politico-militară. Articolul 5 fundamentează 
rațiunea de a fi a acesteia şi principalul motiv pentru care statele care o compun au ales să adere 
la Alianţă. Articolul 5 consacră principiul securității şi apărării colective, însuşi nucleul alianței. 

De cealaltă parte, articolul 42(7) face parte din Tratatul asupra organizării şi funcționării 
UE, o organizație de integrare sui-generis (inter-guvernamentală şi supra-naţională). UE a luat 
naştere, inițial, ca organizaţie de integrare în plan economic şi politic, dimensiunea de securitate 
şi apărare fiind dezvoltată abia ulterior. De fapt, nici până în prezent nu putem vorbi despre 


dezvoltarea completă a acestei dimensiuni. Tratatul de la Lisabona stipulează că „politica de 


% ak Versiune consolidată a Tratatului privind Uniunea Europeană şi a Tratatului privind Funcționarea Uniunii 
Europene, Oficiului pentru Publicaţii ale Uniunii Europene, Luxemburg, martie 2010, p. 39. 

“ The North Atlantic Treaty, Washington D.C., 4 April 1949, URL: http://www.nato.int/eps/en/natolive/official_ 
texts_17120.htm, accesat la 25 noiembrie 2015. 


13 


securitate şi apărare comună include definirea treptată a unei politici de apărare comune a 
Uniunii. Aceasta va conduce la o apărare comună după ce Consiliul European hotărăşte aceasta 


A TER 42 
în unanimitate” 


(s.n.). Aceasta înseamnă că, din perspectiva securității şi apărării, obiectivul 
UE este dezvoltarea unei apărări comune, dar acest lucru rămâne în continuare un deziderat de 
atins. 

Dacă apărarea colectivă constituie fundamentul creării şi existenţei NATO, în cazul UE, în 
ceea ce priveşte politica de apărare comună, notabilă este concentrarea asupra misiunilor de 
management al crizelor în afara teritoriului Uniunii. Articolul 42(1) menționează că PSAC 
„asigură Uniunii o capacitate operaţională bazată pe mijloace civile şi militare. Uniunea poate 
recurge la acestea în cadrul misiunilor în afara Uniunii pentru a asigura menţinerea păcii, 
prevenirea conflictelor şi întărirea securităţii internaționale”. Articolul 43 (1) detaliază aceste 
misiuni după cum urmează: „Misiunile (...) în cadrul cărora Uniunea poate recurge la mijloace 
civile şi militare, includ acţiunile comune în materie de dezarmare, misiunile umanitare şi de 
evacuare, misiunile de consiliere şi de asistență în probleme militare, misiunile de prevenire a 
conflictelor şi de menţinere a păcii, misiunile forțelor de luptă pentru gestionarea crizelor, 
inclusiv misiunile de restabilire a păcii şi operaţiile de stabilizare după încetarea conflictelor. 
Toate aceste misiuni pot contribui la combaterea terorismului, inclusiv prin sprijinul acordat 
țărilor terțe în combaterea terorismului pe teritoriul acestora”. 

Analizând specificul, evoluția şi eficiența misiunilor derulate în cadrul PSAC, într-un 
studiu realizat în cadrul Institutului de Studii Strategice al Uniunii Europene“, T. Tardy 
conchidea că „în esență, PSAC se referă la răspunsul la amenințări care nu sunt directe sau 
imediate. PSAC este despre proiectarea securității în afara teritoriului UE, astfel încât să 
contribuie la stabilizarea statelor sau regiunilor care ar putea fi sursa unei viitoare destabilizări 
sau amenințări mai directe la adresa societăţilor UE”. 

Cu toate acestea, în acest cadru, Tratatul de la Lisabona include articolul 42(7), care 
fundamentează clauza asistenței mutuale. Articolul 42(7) face parte din Titlul V al Tratatului: 
Dispoziţii generale privind acțiunea externă a uniunii şi dispoziţii speciale privind politica 


externă şi de securitate comună. Aşadar, este inclus într-un domeniu în care procedura de luare a 


4&2 xak Versiune consolidată a Tratatului privind Uniunea Europeană şi a Tratatului privind Funcționarea Uniunii 
Europene, Oficiului pentru Publicaţii ale Uniunii Europene, Luxemburg, martie 2010, p. 38. 

“ Pentru a sublinia relevanţa analizelor elaborate în acest cadru, considerăm necesară o scurtă prezentare a statutului 
şi specificului acestuia. Institutul de Studii Strategice al Uniunii Europene (European Union Institute for Security 
Studies — EUISS) se defineşte drept agenția UE a cărei menire este analiza problemelor de politică externă, de 
securitate şi apărare. A fost creat în 2002, ca agenţie autonomă în cadrul Politicii Externe şi de Securitate Comună, 
în urma unei decizii a Consiliului European. Pentru detalii, a se vedea URL: http://www.iss.europa.eu/about-us/, 
accesat la 3 decembrie 2015. 

“ Thierry TARDY, CSDP in Action. What contribution to international security, European Union Institute for 
Security Studies, Chaillot Paper no. 134, Paris, May 2015, p. 33. 

deciziilor este una de tip interguvernamental, deciziile fiind adoptate, prin unanimitate în cadrul 
Consiliului European, alcătuit din şefii de stat şi de guvern ai ţărilor membre. 

Chiar şi în aceste condiţii, paragraful 7 al articolul 42 are o condiţie excepțională, decizia în 
cazul activării clauzei de asistență mutuală nefăcându-se conform prevederilor de luare a 
deciziilor aferente PSAC, obligațiile şi rolurile statelor membre emanând din negocieri şi 
acorduri încheiate la nivel bilateral între statele membre ale UE. Cu alte cuvinte, invocarea 
articolului 42(7) constituie o bază pentru consultări, nu presupune adoptarea unei decizii formale 
din partea Consiliului UE şi nici lansarea unei misiuni sau operaţii sub egida PSAC. 

Aşadar, prin această prevedere nu este creată sau descrisă o responsabilitate pentru Uniune, 
ci pentru statele care îi sunt membre. Este o prevedere tangențială PSAC, nu una specifică. 
Natura excepţională a clauzei asistenței mutuale în cadrul Titlului V al Tratatului este 
determinată de originea acesteia. Introducerea clauzei este legată de încetarea activității unei alte 
instituții a arhitecturii europene de securitate: Uniunea Europei Occidentale, organizaţie 
internațională şi alianță, ale cărei atribuții au fost transferate treptat către Politica Externă şi de 
Securitate Comună. Procesul a fost definitivat odată cu intrarea în vigoare a Tratatului de la 
Lisabona, tocmai prin introducerea clauzei asistenţei mutuale. 

Faptul că introducerea clauzei asistenței mutuale este rezultatul unei încercări de a transfera 
atribuțiile Uniunii Europei Occidentale către UE face ca aceasta să aibă un caracter interpretabil, 
insuficient susținut de cadrul instituțional al Uniunii Europene. Descrierea clauzei este extrem de 
similară angajamentului pe care statele şi-l asumă în cadrul unei alianțe. Sprijinul în caz de atac 
constituie deopotrivă o obligație şi constă în „toate mijloacele de care dispun”, dar, spre 
deosebire de cazul NATO, însă nu implică o coordonare la nivelul Uniunii Europene, prin 
instituții de decizie politică, prin coordonare în plan strategic sau operațional. 

O semnificaţie majoră o are şi faptul că Franţa a ales să invoce articolul 42 (7) din 
Tratatul de la Lisabona, deşi, acesta cuprinde şi o altă formulă de sprijin al statelor membre ale 
UE în situația unei crize de acest tip. Clauza de solidaritate — articolul 222(1) — este subsumată 
tot încercării UE de dezvoltare a unui sistem de apărare comună. Conform acestei prevederi, 
statele membre şi UE îşi vor acorda asistență mutuală, la cererea autorităților, în cazul în care un 
stat membru a căzut victimă unui atac terorist sau unui dezastru natural sau antropic. Clauză are 
implicaţii asupra securității şi apărării, însă se referă la securitate internă, creând astfel o legătură 
cu implicaţii operaţionale între dimensiunea internă şi cea externă a PSAC, între dimensiunea 
diplomatică şi cea de management a situaţiilor de criză din cadrul PESC şi între diferite 
instrumente de acțiune aflate la dispoziția UE. 

Deşi similar din punctul de vedere al modului în care este formulat, articolul 222(1) diferă 


major de articolul 42(7) — modalitatea de aplicare. Paragraful (3) al articolului 222 menţionează 

că „modalităţile de punere în aplicare de către Uniune a prezentei clauze de solidaritate sunt 
definite printr-o decizie adoptată de Consiliu, la propunerea comună a Comisiei şi a Înaltului 
Reprezentant al Uniunii pentru afaceri externe şi politica de securitate”. Articolul 42(7) nu este 
urmat de o asemenea prevedere, formularea chiar evitând referirea clară la Uniune. Clauza de 
solidaritate presupune în schimb „punere în aplicare de către Uniune”, spre deosebire formularea 
clauzei de asistență mutuală „celelalte state membre sunt obligate să îi acorde ajutor şi 
asistență” (s.n.). Diferenţa majoră dintre cele două articole constă în faptul că articolul 222(1) — 
clauza de solidaritate — ar implica Uniunea per ansamblu, organizarea şi desfăşurarea acţiunilor 
în cadrul instituțional de la Bruxelles, în timp ce articolul 42(7) implică o obligaţie a statelor 
membre, deci dirijată din capitala fiecărei naţiuni a UE în parte. 

Mai mult, menţiunile cu privire la rolul NATO, ca fundament al apărării colective, în 
cadrul unui articol prin care se instituie un principiu asemănător celui pe baza căruia 
funcționează Alianţa coroborează atât faptul că aceasta constituie cadrul în care materializarea 
principiului apărării colective are loc, cât şi valoarea mai degrabă politică şi simbolică a 
introducerii unui principiu similar în cadrul legal al UE. 

Aşadar, putem afirma că articolul 42 (7) are implicaţii politice şi simbolice, dar nu 
presupune crearea unui sistem de apărare propriu pentru UE, ci doar sporeşte gradul de 
solidaritate între statele membre. Spre această concluzie nu trimite doar analiza documentelor 
fundamentale, ci şi declaraţiile făcute de Paris şi Bruxelles în contextul invocării articolului 
42(7) şi a răspunsului pozitiv formular în mod unanim la nivelul UE: „în primul şi în cel mai 
important rând, acesta este un act politic” (Jean-Yves Le Drian, ministrul de apărare al Franței) 
„act politic şi mesaj politic” (Federica Mogherini, Înaltul Reprezentant al UE pentru Afaceri 
Externe şi Politica de Securitate)“. 

La nivel politic, deciziile în cadrul alianţei sunt adoptate în cadrul Consiliului Nord- 
Atlantic, pe baza consensului obținut în urma consultărilor. Planificarea şi execuţia operaţiilor 
este coordonată în cadrul Comandamentului Aliat pentru Operații (Allied Command Operations 
— ACO), a cărui menire este menţinerea integrităţii teritoriale a Alianţei, prezervarea şi/sau 
restabilirea securității membrilor săi. ACO este alcătuit dintr-o serie de comandamente 
permanente care acționează la nivel strategic, operațional şi tactic. Menirea structurii de 
Comandă a NATO (ACO şi Comandamentul Aliat pentru Transformare — ACT) este de a asigura 
capacitatea alianţei de a aborda amenințările în cazul în care descurajarea eşuează sau în cazul în 


care ar avea loc un atac asupra teritoriului Aliaților Europeni. Cu alte cuvinte, activarea 


45 ru: 
Ibidem. 

4 Federica Mogherini citată de Mattew TEMPEST, „EU unanimous in agreeing French treaty-call for help after 

attacks”, Euractiv.com, 17 noiembrie 2015, URL: http://Awww.euractiv.com/sections/global-europe/eu-unanimous- 

agreeing-help-french-3 19555, accesat la 26 noiembrie 2015. 

articolului 5 rezultă într-o acţiune coordonată la nivelul Alianţei, de către structuri special 
destinate acestui scop. 

Mai mult, ACO este direct legat de Structura de Forțe a NATO, alcătuită din forţe naţionale 
şi multinaționale dislocabile şi comandamente puse la dispoziția NATO temporar sau permanent 
de către statele membre. 

Structuri similare se regăsesc şi în structura instituțională a UE. Comitetul Politic şi de 
Securitate (COPS) are un rol central în acest context, menirea acestuia fiind de a defini şi urmări 
răspunsul UE într-o situaţie de criză“. Comitetul Militar al UE (EUMC ) are rolul de a furniza 
COPS consiliere şi recomandări în problemele militare. EUSM este definit drept sursa expertizei 
militare în cadrul Serviciului European de Acţiune Externă, având rolul de a furniza avertizare 
timpurie, evaluări ale diferitelor situații, planificare strategică, sisteme de informații şi 
comunicare, dezvoltarea conceptelor, instrucţie şi educație şi sprijin pentru parteneriate. Cu toate 
acestea însă, UE nu dispune o structură de comandă militară comparabilă cu cea a NATO. De 
asemenea, dacă în ceea ce priveşte capabilitățile militare, statele membre pot angaja aceleaşi 
trupe atât la nivelul NATO, cât şi la cel al UE, diferența majoră dintre cele două este constituită 
de nivelul de dezvoltare a structurilor de comandă şi de planificare. 

Cele două organizații au încercat să compenseze pentru insuficienta dezvoltării UE pe 
această linie prin Acordurile „Berlin Plus”, care permit UE să deruleze misiuni de management 
al crizelor, utilizând capacitățile şi mijloacele NATO, inclusiv capacitățile de planificare ale 
Alianţei la opţiunile de comandă europene din cadrul NATO, inclusiv din perspectiva rolului 
adjunctului comandantului suprem al forțelor aliate în Europa (DSACEUR). 

Totuşi, toate aceste organisme sunt create pentru a opera în contextul unor măsuri de 
management al crizelor derulate la nivelul UE şi ca paşi către conturarea unei politici de 
securitate comune. Or, însăşi existența NATO a constituit unul dintre factorii care au scăderea 
intereselor după cum am menționat anterior, în ceea ce priveşte clauza asistenţei mutuale, nu se 
ridică problema unei astfel de iniţiative. 

În strânsă legătură cu limitele capacităţii operaţionale se află un alt factor care diferenţiază 
major forța celor două articole, un factor care ar putea fi considerat chiar o cauză a distanței 
considerabile dintre NATO şi UE în această privință. Este vorba despre existenţa, într-o formă 
sau alta, a unei doctrine, a unei înțelegeri comune asupra modului în care Uniunea ar trebui să 
răspundă amenințărilor de securitate, inclusiv prin mijloace militare. Această problematică este 
legată de o altă dezbatere axată asupra (in)existenţei unei culturi de securitate, a unei mari 


strategii la nivelul UE. Modul în care Tratatul de la Lisabona descrie PSAC ridică problema unei 


*7 Council Decision 2001/78/CFSP of 22 January 2001 setting up the Political and Security Committee (PSC), URL: 
http://eur-lex.europa.eu/legal-content/EN/TXT/?uri=URISERV%3Ar00005, accesat la 26 noiembrie 2015. 

culturi de securitate emergente mai degrabă decât a existenţei unei mari strategii“. Natura sui 
generis a UE — nici stat, nici alianţă — constituie una dintre principalele provocări şi impedimente 
pentru conturarea acestei strategii. 

Aşadar, dincolo de faptul că articolul 42(7) din Tratatul de la Lisabona nu implică o acţiune 
coordonată şi condusă de la nivelul UE, aceasta nici nu dispune de o capacitate instituțională şi 
operaţională pentru a transpune în realitate, în măsuri şi acțiuni concrete un principiu de tipul „un 
atac împotriva unuia este una atac împotriva tuturor”. 

În această situaţie, sprijinul poate consta în consolidarea cooperării în planul intelligence, al 
consolidării granițelor externe sau chiar în preluarea unor atribuţii asumate de către Paris în 
cadrul altor operaţii. 

Prevederile Tratatului referitoare la relaţia PSAC-NATO vin să întărească ideea că 
Alianța Nord-Atlantică îşi menţine rolul central în securitatea şi apărarea statelor care îi sunt 
membre. Unul dintre cele mai elocvente paragrafe în acest sens este chiar cel care face referire la 
clauza asistenţei mutuale. 

Astfel, ultima parte a articolului 42, paragraful 7 din Tratatul de la Lisabona, care afirmă 
că NATO, rămâne pentru statele care îi sunt membre „fundamentul apărării lor colective” 
subliniază şi reconfirmă rolul şi importanța NATO pentru statele sale membre, chiar dacă sunt şi 
membre ale UE. Astfel, clauza asistenţei mutuale nu se suprapune şi nu afectează clauza apărării 
colective a NATO, fapt ce transpare din însuşi conținutul articolului. Mai mult, această parte a 
textului articolului poate fi interpretată şi în direcția recunoaşterii unui primat al NATO într-o 
asemenea situație. De asemenea, includerea menţiunii cu privire la rolul fundamental al NATO 
în securitatea europeană în cadrul articolului instituind clauza asistenței mutuale coroborează 
ideea că o acţiune întreprinsă în numele principiului „un atac împotriva unuia este considerat un 
atac împotriva tuturor” va fi coordonată la nivelul Alianţei şi nu la cel al UE. 

Pe de altă parte, invocarea clauzei asistenţei mutuale şi nu a articolului 5 presupune şi un 
efort de a aborda o provocare de securitate, fără a implica în mod direct NATO şi, implicit, SUA. 
Analizele precedente elaborate în cadrul Centrului de Studii Strategice de Apărare şi Securitate 
au demonstrat, în ultimii ani, manifestarea unei tendinţe şi a unui efort din partea SUA de a 
determina aliaţii europeni să îşi asume într-o mai mare măsură responsabilitatea pentru propria 


securitate”. Respectivele argumentări au fost incluse în studii dedicate consecinţelor crizei 


“5 Thierry TARDY, op. cit., p. 32. 

* Exemple de astfel de analize pot fi considerate următoarele: Petre DUŢU, Alexandra SARCINSCHI, Cristina 
BOGZEANU, Apărarea națională, între viziune şi realitate la început de mileniu, Editura Universităţii Naţionale de 
Apărare „Carol I’, Bucureşti, 2013; Stan ANTON, „Viziunea strategică a Uniunii Europene. Între tradiţie şi 
imperativul schimbării”, în Impact Strategic, nr. 2[47]/2013, pp. 50-58; Cristian BĂHNĂREANU, „Implicaţiile 
crizei economico-financiare mondiale asupra securităţii euroatlantice”, în Impact Strategic, nr. 4[49)/2013, pp. 26- 

economice şi financiare mondiale, implicaţiilor conceptelor „smart defence” şi „pooling and 
sharing” şi chiar în cele ce dezvoltau problematica dinamicii polarității sistemului internaţional. 
Iar ocaziile în care aliaţii europeni şi-au putut sau ar fi putut să demonstreze asumarea acestui rol 
nu au fost nici puţine şi nici lipsite de importanţă. Şirul de revolte populare din nordul Africii şi 
Orientul Mijlociu, cunoscut generic sub numele de „primăvara arabă” şi care au culminat cu 
intervenţia condusă de două puteri europene sub egida NATO în Libia, sau criza ucraineană au 
constituit contexte în care statele europene au demonstrat, de cele mai multe ori, limite de a 
acționa în acest sens, mai ales, în cadrul Uniunii. 

Prin urmare, invocarea articolului 42 (7) din Tratatul de la Lisabona poate constitui un 
mesaj de asumare a acestei responsabilități şi, în egală măsură, un efort de a construi un context 
favorabil pentru confirmarea relevanței UE în planul securității şi apărării. Toate acestea 
confirmă valoarea mai degrabă simbolică şi politică a apelului la această prevedere a Tratatului 
de la Lisabona şi nu la mult mai celebrul articol 5. În aceeaşi ordine de idei, gestul Parisului 
poate fi interpretat şi ca o poziţionare a Franţei în rolul de lider al UE. Alegerea de a nu invoca 
articolul 5, ci clauza asistenţei mutuale care vizează statele europene, poate exercita o presiune 
morală şi politică mai mare asupra acestora din urmă. Discursul lui Le Drian confirmă această 
argumentare: „Franța nu poate face totul, în Sahel, în Republica Centrafricană, în Levant şi apoi 
să îţi asigure şi securitatea naţională”*%; partenerii europeni pot contribui „fie prin participarea la 
operaţiile Franţei în Siria sau Irak, fie prin uşurarea poverii sau prin furnizarea de sprijin Franţei 


51 o aaa A : 
”. Formularea nu doar relevă asumarea unor limite în ceea ce priveşte 


în alte operații’ 
capacitatea Franței de a acționa în diverse teatre de operaţii, cât, mai ales, subliniază măsura în 
care Parisul s-a implicat în aceste operații, de unde şi pârghia de presiune morală şi politică. 

Deşi similare din perspectiva principiului pe care sunt fundamentate şi a modului în care 
sunt formulate, clauza asistenţei mutuale (UE) şi apărarea colectivă (NATO) sunt profund 
distincte în ceea ce priveşte tipul de măsuri pe care le generează. În cazul NATO, vorbim despre 
determinarea unei acţiuni concrete (misiune, operaţie) condusă la nivelul alianţei. În cazul UE, 
invocarea articolului 42(7) constituie o bază politică pentru acorduri bilaterale încheiate între 
statul care face invocarea, pe de o parte, şi fiecare dintre statele membre ale UE. 

Pornind analiza de la identificarea principalelor coordonate ale mediului european de 


securitate şi luând în considerație valența politică şi simbolică a invocării de către Franţa a 


articolului 42(7) ca urmare a atacurilor teroriste din 13 noiembrie 2015, putem atribui acestui 


34, Mirela ATANASIU, „Crize şi conflicte contemporane susceptibile de a avea efecte complexe majore asupra 
mediului de securitate european. Cazul Ucrainei”, în Impact Strategic, nr. 1 [54]/2015 , pp. 24-39. 

50 *** Le Drian Tells EU Defense Ministers: 'France Cannot Do Everything”, Atlantic Council, 18 November 
2015, URL: http://www.atlanticcouncil.org/blogs/natosource/le-drian-tells-eu-defense-ministers-france-cannot-do- 
everything, accesat la 4 decembrie 2015. 


” Ibidem. 

gest trei semnificaţii majore: a) efort al Europei de a adresa o problemă de securitate fără apelul 
şi implicarea directă a SUA prin NATO; b) afirmarea calității de lider european al Franţei; c) 
efort de a da un nou impuls dezvoltării PSAC. 

Prin urmare, în cazul unei evoluții pozitive la nivelul relaţiilor dintre statele europene, 
consecințele activării articolului 42(7), deşi antrenează în primă instanță doar efecte în plan 
politic şi simbolic, ar putea consta şi într-o consolidare a solidarităţii europene, într-o perioadă în 
care unitatea dintre statele membre ale UE este serios pusă sub semnul îndoielii prin criza valului 


de refugiați din Orientul Mijlociu. 

Capitolul 3 


EVOLUȚIA FENOMENULUI MIGRAŢIEI ÎN EUROPA 
Alexandra SARCINSCHI 


Numărul total de refugiați înregistrat de la începutul anului în Europa, până la sfârşitul 
lunii noiembrie, este de 953.018 persoane, dintre care 891.989 au sosit pe rute maritime şi 3.563 
sunt reportați ca dispăruţi sau decedați . 

Criza a continuat şi în luna noiembrie 2015, însă numărul celor care au folosit ruta 
maritimă a scăzut faţă de luna octombrie, ajungând la aproximativ 140.000 persoane, conform 
cifrelor anunţate pe 24 noiembrie 2015 de Înaltul Comisariat al ONU pentru Refugiaţi. 
Principalii factori ce au determinat această reducere sunt atât climaterici, cât şi antropogeni: pe 
de o parte înrăutățirea condițiilor meteorologice în Marea Egee şi, pe de altă parte, intensificarea 
operațiilor de combatere a traficului de persoane efectuate de autorităţile turce. Sosirea 
anotimpului rece a determinat publicarea de către Înaltul Comisariat ONU pentru Refugiaţi a 
unui Plan de iernare pentru criza refugiaților din Europa (5 noiembrie 2015) prin care se acordă 
Greciei şi țărilor balcanice afectate de criză un fond de 96,51 milioane USD pentru perioada 
noiembrie 2015 - februarie 2016 . La acest fond au contribuit peste 30 de țări (afectate sau nu de 
criza refugiaților) organizaţii, companii şi donatori privaţi, printre care UE, Andorra, Canada, 
Danemarca, Elveţia, Germania, Italia, Japonia, Olanda, Norvegia, Portugalia, Slovenia, Spania, 
Goodman Sachs Gives, H&M Hennes & Mauritz AB, Nordea Bank AB etc. 

O altă tendință importantă a acestei luni este adaptarea rutelor folosite de refugiați la 
limitările de acces impuse de unele țări europene: 

- la granița dintre Bulgaria şi Turcia, construcția gardului începută de autorităţile 
bulgare în anul 2014, forţat în acest an migranții să utilizeze ruta pe Marea Egee; 

- la graniţa dintre Macedonia şi Grecia, poliția macedoneană a avut confruntări 
violente cu migranții începând cu sfârşitul lunii august, dar guvernul a luat totuşi măsurile 
necesare pentru a îi deplasa rapid prin ţară; 

- Ungaria a construit un gard de sârmă ghimpată de-a lungul graniţei cu Serbia, pe 
care l-a prelungit pe graniţa cu Croaţia şi doreşte să îl extindă şi în nord-est, pe granița cu 
România din cauza folosirii de noi rute de către migranţii ilegali care nu mai pot ajunge în 


Germania pe ruta Turcia-Bulgaria-Serbia-Ungaria-Austria-Germania; 

- Croaţia a închis drumurile către Serbia din cauza numărului mare de refugiați 
care, neputând să mai traverseze granița cu Ungaria, au găsit o nouă rută prin Serbia către 
Croaţia; 

- Austria a sporit securitate la granița cu Ungaria; 

- Slovenia a oprit accesul trenurilor din Croaţia, însă, întrucât câteva mii de 
refugiaţi au fost blocaţi în această din urmă ţară, a permis creare unui coridor prin care aceşti vor 
putea să se deplaseze către Austria; 

- Germania a restricționat temporar graniţa cu Austria, blocând mii de refugiați în 
aceasta din urmă. 

Conform acestor restricții şi datelor culese pe teren, oficialii ONU au identificat tendinţa 
țărilor balcanice de a filtra fluxul de migranți, acordându-le acces celor care provin din ţări din 
Orientul Mijlociu şi Afganistan în detrimentul celor din Africa şi Asia. 

Pe lângă problemele întâmpinate de state în gestionare fluxului de refugiați, UE se află 
într-o situaţie dificilă în special în ceea ce priveşte viitorul spaţiului Schengen. Există deopotrivă 
opinii care prevăd dispariţia acestuia şi opinii care cer revitalizarea lui . 

Se poate afirma că luna noiembrie a reprezentat luna întâlnirilor oficiale dedicate 
gestionării crizei europene a refugiaților: Summit-ul UE-Africa (Valletta, 11-12 noiembrie 
2015), Întâlnirea şefilor de state sau guverne cu Turcia (Bruxelles, 29 noiembrie 2015) şi 
Întâlnirea G20 (Antalya, 15-16 noiembrie 2015). 

La începutul lunii noiembrie (5 noiembrie 2015), oficialii UE, în cadrul unei întâlniri la 
Bruxelles, au declarat că în baza crizei refugiaților, Uniunea poate înregistra o creştere 
economică pozitivă. În prognoza prezentată, oficialii se aşteaptă ca cele 3 milioane de imigranți 
care sunt preconizați să intre pe teritoriul Uniunii în viitorii 3 ani vor asigura salt economic de 
aproximativ un sfert de procent pentru economia europeană, până la sfârşitul lui 2017. În 
prognoza sa economică de toamnă, Comisia a afirmat că sosirea unui număr mare de solicitanţi 
de azil necesită o creştere a cheltuielilor publice pentru gestionarea respectivului val ceea ce va 
constitui un stimul pentru economia europeană. De asemenea, va fi înregistrat un impact pozitiv 
adițional de pe urma creşterii numărului de muncitori în condiţiile în care respectivii refugiați 
vor fi înregistraţi şi integrați pe piaţa muncii. În ansamblu, prognoza consideră că economia 
zonei euro va creşte cu 1,6 procente în acest an, urmată de o creştere de 1,8 procente în 2016 şi 
de 1,9 procente în 2017, dezvoltare susţinută într-o anume măsură de valul de refugiați. 

Următoarea întâlnire oficială s-a desfăşurat în perioada 11-12 noiembrie 2015. La 
Summit-ul UE-Africa de la Valletta a fost adoptată o declaraţie politică şi un plan de acţiune ce, 
în realitate, depăşesc sfera migraţiei din Africa spre UE. Declaraţia politică a Summit-ului afirmă 


îngrijorarea autorităților europene față de creşterea bruscă a numărului de refugiați, azilanți şi 

migranți ilegali, dar şi principala prioritate în acest sens de a salva vieţi şi de a face tot ceea ce 
stă în putinţă pentru a salva şi proteja migranţii ale căror vieţi sunt în pericol . În același timp, 
Planul de acțiune este structurat pe cinci domenii prioritare în cadrul cărora acțiunile specifice 
vor fi implementate în deplină concordanță cu principiul suveranităţii naţionale, legislației şi 
specificului naţional: 

l. dezvoltarea beneficiilor migrației şi gestionarea cauzelor de bază ale migrației 
ilegale şi ale deplasărilor forțate de populație, prin următoarele inițiative: investiții în dezvoltare 
şi eradicarea sărăciei, dezvoltarea componentei de beneficii ale migrației, gestionarea 
instabilității şi crizelor; 

2; migrație legală şi mobilitate: promovarea canalelor obişnuite de migrație, a 
mobilității studenților/cercetătorilor/antreprenorilor, elaborarea şi implementarea la nivel 
național şi regional unor strategii cuprinzătoare asupra migrației şi mobilității; 

3. protecție şi azil: protejarea refugiaților şi a altor persoane dislocate, întărirea capacității 
naționale de acordare primară a azilului/de tranzit/de ţară de destinaţie, asistență umanitară; 

4. prevenirea şi lupta împotriva migraţiei ilegale şi traficului de oameni: elaborarea 
şi implementarea cadrului legislativ şi instituțional adecvat, lupta împotriva corupţiei, informarea 
credibilă a migranţilor asupra oportunităţilor şi pericolelor determinate de migraţia ilegală, 
îmbunătăţirea sistemelor de gestionare a graniţelor la nivel național şi regional; 

5. întoarcere, readmitere şi reintegrare: întărirea cooperării pentru a facilita 
întoarcerea şi reintegrarea sustenabilă a migranților ilegali. 

Summit-ul din noiembrie constituie o completare la măsurile adoptate în cadrul 
întâlnirilor anterioare din septembrie şi octombrie, fiind stabilite următoarele: 

- mobilizarea bugetului UE şi corelarea statelor membre pentru furnizarea unei 
suplimentări de 1 miliard euro pentru agențiile umanitare, sporirea substanțială a Fondului de 
Încredere UE pentru Siria la 1 miliard euro, constituirea unui Fond de Încredere UE pentru 
Africa de 3,6 miliarde euro; 

- asumarea mutuală a responsabilității instituțiilor UE şi guvernelor naționale 
pentru a sprijini acțiunile şi implementa regulile; 

- întărirea cooperării cu Turcia în gestionarea migraţiei; 

- sprijin suplimentar pentru Balcanii de Vest; 

- consolidarea graniţelor şi acordarea de sprijin prin agențiile europene (Frontex, 
EASO şi Europol); 

- gestionarea „punctelor fierbinţi”; 

- consolidarea bugetului UE pentru migraţie şi graniţe; 


- cooperarea cu ţările terţe pentru a stăvili fluxurile de migraţie ilegală; 

steag ai 


- consolidarea protecției granițelor externe: folosirea în totalitate a posibilităților 
existente pentru gestionarea graniţelor, dezvoltarea Pazei de coastă şi a graniţelor europene; 

- asigurarea procesului de reîntoarcere a refugiaților: toate statele membre trebuie 
să sprijine cu expertiză şi resurse „punctele fierbinți”, relocarea şi returnarea; implementarea 
acordurilor de readmitere, inclusiv prin acordarea de beneficii către țările terțe; 

- schimb permanent de informații; 

- limitarea relocării secundare prin descurajarea deplasării spre o altă graniță; 

- sprijin pentru refugiaţi şi oferirea de adăpost; 

- gestionarea fluxurilor de migrație luate împreună; 

- gestionarea granițelor şi a traficului de oameni: 10 locaţii specifice pentru 
gestionarea îmbunătățită a graniţelor, Slovenia va avea 400 de ofițeri de poliție şi echipament 
dedicat; 

- informare asupra drepturilor refugiaților şi migranţilor în sistemul „fără 
înregistrare, fără drepturi”. 

Până la acest moment (sfârşitul lunii noiembrie) au fost înregistrate următoarele rezultate 
în ceea ce priveşte: 

- „punctele fierbinți”: Lampedusa (Italia) — operațional, cu capacitate de primire 
pentru 500 de persoane; Polazzo, Porto Empedocle, Augusta şi Trapani (Italia) — operaționale ca 
puncte de debarcare, dar încă nu au fost deschise; Taranto (Italia) — va fi deschis în ianuarie 
2016; Lesvos (Grecia) — nu este complet operaţional; Chios, Samos, Leros şi Kos (Grecia) — nu 
sunt funcționale; Frontex — prezent în nouă „puncte fierbinți” (patru în Italia şi cinci în Grecia); 
EASO -— prezent în două „puncte fierbinți” (unul în Italia şi unul în Grecia); 

- resursele alocate susținerii „punctelor fierbinți” din Italia şi Grecia: din cele 775 
de solicitări ale Frontex, statele membre au răspuns doar la 320; din cele 374 de solicitări ale 
EASO, statele membre au răspuns la 177; 

- efectivele relocate între statele membre: din Italia — 117 persoane (Suedia, 
Finlanda, Franţa, Spania) din cele 39.600 sosite; din Grecia — 30 persoane (Luxemburg) din cele 
66.400 sosite; 

- zonele de relocare din statele membre: 3.469 locuri oferite temporar în Belgia, 
Bulgaria, Cipru, Finlanda, Franţa, Germania, Irlanda, Lituania, Luxemburg, Malta, Portugalia, 
România, Spania, Suedia şi Lichtenstein din 106.000 persoane; 

- returnarea către țările terțe: intensificarea returnărilor (20.000 decizii de returnare 
dintre care cele de succes au fost în Albania, Ucraina, Serbia şi Rusia, iar cele fără succes în 


Maroc, Afganistan, Algeria, Pakistan şi Tunisia); 

- fondurile suplimentare alocate de către Comisie: Slovenia — 10,17 milioane euro 
şi Croaţia — 16,43 milioane euro; 

- capacitatea de primire: Grecia — 50.000 de locuri adiționale; ţări de pe ruta de 
deplasare a migranţilor - 50.000 de locuri adiționale, peste 15.000de locuri identificate; 

- sprijinul pentru gestionarea graniţelor în zece locaţii specifice: Frontex în contact 
cu Croaţia, Grecia, Bulgaria şi Ungaria; realizarea sprijinului depinde de contribuțiile naționale 
la solicitările Frontex; 

- crearea Pazei de coastă şi a granițelor europene: concept integrat pentru 
gestionarea granițelor UE; maximizarea potențialului Frontex ca agenţie europeană; noi forme de 
răspuns la presiunile excepționale asupra granițelor; o mai bună pregătire în revenirea crizelor; 
intervenţie din timp pentru a aborda deficiențele; o abordare comună mai puternică în cazul unei 
Crize. 

De asemenea, la nivelul UE s-a desfăşurat în 20 noiembrie 2015 o reuniune extraordinară 
în cadrul căreia statele membre au decis să introducă de urgenţă controale întărite la graniţele 
externe ale Uniunii, inclusiv pentru cetăţenii europeni. 

Miniştrii de Interne au cerut şi revizuirea rapidă a regulilor spaţiului Schengen, astfel 
încât să permită realizarea de controale sistematice pentru cetățenii europeni deşi acestea erau 
prevăzute doar pentru cetăţenii statelor terțe. Această măsură face ca declaraţia lui Nicolas 
Henin, jurnalist francez care a fost ţinut ostatic timp de 10 luni de ISIS, să capete sens pentru un 
anumit public țintă: imaginile cu refugiați care părăsesc „tărâmul de vis” musulman şi sunt 
primiţi în ţările „necredincioşilor” au contrazis versiunea propagată de terorişti, care spun că 
vestul îi urăşte pe musulmani. „Probabil din acest motiv au încercat să manipuleze publicul în 
timpul atacurilor din Paris, pentru a ne face să ne închidem graniţele şi, poate, chiar mai 
important, să ne închidem minţile” . Este adusă astfel în discuţie şi o potenţială „soluţie” pentru 
conflictul din Siria: impunerea de restricții totale de zbor în toate regiunile controlate de opoziția 
siriană, securitatea oferită astfel oamenilor din aceste regiuni fiind devastatoare pentru ISIS. 

Tot în luna noiembrie, s-a desfăşurat întâlnirea G20 în Turcia, iar Declarația finală a fost 
axată pe problema refugiaților făcându-se apel la contribuția tuturor statelor pentru soluţionarea 
crizei în special prin acceptarea solicitărilor de relocare a refugiaților . De asemenea, a fost 
analizată ipoteza infiltrării luptătorilor ISIS printre refugiații europeni, verificată parțial prin 
găsirea asupra unuia dintre atacatorii din Paris (noiembrie 2015) a unui paşaport sirian înregistrat 
cu trecere prin Grecia. Jean-Claude Juncker a precizat că nu pot fi puse semne de egalitate între 
diversele categorii de persoane care caută refugiu şi azil în Europa, iar acest lucru este cu atât 
mai important cu cât UE preconizează că în anul următor vor sosi încă 3 milioane de refugiați 


dacă războiul civil din Siria nu va fi finalizat . 

La sfârşitul lunii noiembrie, s-a desfăşurat o întâlnire UE-Turcia la nivel de şefi de state 
şi guverne, ca o continuare a liniilor de acţiune stabilite prin Planul comun de acţiune UE-Turcia. 
Este urmărită gestionarea actualei crize a refugiaților pe trei paliere: abordarea cauzelor ce au 
condus la fluxul masiv de refugiați din Siria, sprijinirea sirienilor prin protecție temporară şi 
găzduire în Turcia, consolidarea cooperării pentru a preveni migraţia ilegală către UE. Întâlnirea 
din 29 noiembrie a reafirmat nevoia de aprofundare a relațiilor UE cu Turcia, prin organizarea de 
două ori pe an a unor summit-uri comune dedicate unor probleme specifice politicii externe şi de 
securitate, în special ameninţarea teroristă ce îmbracă în prezent noi forme. De asemenea, a fost 
dezbătută şi problematica vizelor pentru Turcia pentru cetăţenii europeni, respectiv pentru UE 
pentru cetăţenii turci, fund stabilit ca, în funcție de performanţe, UE să ridice cerinţele de viză în 
spaţiul Schengen pentru turci. În ceea ce priveşte specific criza refugiaților, recunoscând că 
Turcia a cheltuit deja peste 7 miliarde euro din resursele proprii pentru gestionarea acestei 
probleme, UE s-a angajat să furnizeze resurse adiţionale în valoare de 3 miliarde euro inițial 
pentru a găzdui cei peste 2,2 milioane de refugiaţi sirieni. 

În ansamblu, în luna noiembrie poate fi identificată o coagulare a răspunsului european şi 
nu numai la criza refugiaților, prin aceea că, în afară de operaționalizarea unor „puncte fierbinți” 
în Grecia şi Italia în care refugiații să fie înregistrați, triați şi transferați, s-a hotărât deschiderea 
unor noi astfel de puncte în Balcanii de Vest, atât în țări membre ale UE, cât şi în țări nemembre. 
De asemenea, au fost mobilizate sume importante pentru gestionarea acestor probleme cu 
contribuţia unor ţări europene, dar şi asiatice, precum şi cu contribuția unor companii 
transnaționale şi donatori privaţi. Mai mult, a fost reevaluată problematica redistribuirii 
refugiaților, în sensul că, în cadrul Comisiei Europene s-a concluzionat că migranţii ajunşi în UE 
nu pot fi obligați să se instaleze într-o ţară unde nu vor să se stabilească, motiv pentru care 
implementarea relocării a 160.000 de migranţi prin cotele obligatorii stabilite în septembrie este 
dificilă. Până la sfârşitul lunii noiembrie, doar 159 de migranţi au fost redistribuiți şi doar 14 
state membre şi-au manifestat intenția de a transfera imediat migranţi, numărul locurilor libere 
fiind de 3.216. 

De asemenea, luna noiembrie a înregistrat şi confruntări violente între migranţi şi forțele 
de ordine, precum cele din Franţa (8-9 noiembrie 2015, 16 poliţişti răniți) şi de la graniţa dintre 
Macedonia şi Grecia (26 noiembrie 2015), fiind din ce în ce mai vizibilă starea de nemulţumire a 
refugiaților. Mai mult, au fost semnalate şi mişcări de protest ale cetăţenilor ţărilor de destinaţie 
sau de tranzit, precum cea din 7 noiembrie din Berlin, unde 5.000 de persoane au manifestat la 


A 
1 


chemarea partidului populist german „Alternative für Deutschland” împotriva politicii de primire 


a refugiaților, a cancelarului german Angela Merkel (în acelaşi timp a fost organizată o 

contramanifestaţie care a adunat aproximativ 800 de persoane).”? În general, reacţiile oficiale la 
criza refugiaților au determinat polarizarea opiniilor cetăţenilor din ţara de destinaţie față de 
această problemă, însă este important de subliniat faptul că opiniile anti-refugiați au fost şi sunt 
formulate de grupările cu ideologii extremiste sau radicale. 

În cazul țării noastre, Comisia parlamentară pentru controlul activităţii SIE a concluzionat 
că există posibilitatea ca fluxurile migratorii să meargă către Europa Centrală şi Europa Vestică 
pe rutele cunoscute, condiţiile geografice şi neintegrarea României în spaţiul Schengen nu 
încurajează migranții să vină spre țara noastră (atâta timp cât sunt deschise rutele care 
funcționează prin Balcani spre Europa Centrală şi de Vest nu există nicio tentaţie de a veni spre 
România) . În acelaşi timp, Reprezentantul Permanent al României la ONU, ambasadorul Ion 
Jinga, a afirmat că fluxurile migratorii mixte spre Europa constituie o provocare cu implicații 
complexe sociale, politice şi economice ce trebuie gestionate coordonat, în cadrul unei noi 
abordări globale a fenomenului migrator, pentru că nicio ţară nu mai poate soluţiona singură o 


problemă devenită internațională, iar acest lucru este evident în cazul Siriei. 


“ Conform agenţiilor de presă Agerpres şi Activenews. 

